sagorsarker/bangla-wikipedia huggingface dataset:
ওয়াটগঞ্জ

ওয়াটগঞ্জ (ইংরেজি: Watgunge), ভারতের পশ্চিমবঙ্গ রাজ্যের কলকাতা জেলার দক্ষিণ কলকাতার একটি পাড়া।
ওয়াটগঞ্জের নাম কর্নেল হেনরি ওয়াটসনের (১৭৩৭–১৭৮৬) নামকরণ করা হয়েছিল যিনি বাংলায় প্রথম ডকইয়ার্ড স্থাপন করেছিলেন। 
কর্নেল ওয়াটসন ১৭৭৯ সালে বর্তমান ওয়াটগঞ্জ এলাকায় জাহাজ তৈরির ডকগুলি তৈরি করা শুরু করেছিলেন। 
১৮৮৮ সালে ওয়াটগঞ্জকে কলকাতা পৌর এলাকায় অন্তর্ভুক্ত করা হয়েছিল। 
ওয়াটগঞ্জ কলকাতা পুলিশের বন্দর বিভাগের ওয়াটগঞ্জ থানার অন্তর্গত। এটি ১৬ ওয়াটগঞ্জ স্ট্রিট, কলকাতা -৭০০ ০২৩ এ অবস্থিত। 
উপরের মত একই ঠিকানায় অবস্থিত ওয়াটগঞ্জ মহিলা থানাও অবস্থিত। বন্দর বিভাগের অধীনে সমস্ত পুলিশ থানাগুলি হলো: উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেনরিচ, একবালপুর, নাদিয়াল, রাজাবাগান এবং মেটিয়াবুরুজ।
জাং মিন-হি

জাং মিন-হি (, জন্ম: ৫ এপ্রিল ১৯৯৯) হলেন একজন কোরীয় বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং নারীদের দলগত প্রতিযোগিতায় স্বর্ণ পদক জয়লাভ করেছেন।
কাং চে-ইয়াং

কাং চে-ইয়াং (, , জন্ম: ৮ জুন ১৯৯৬) হলেন একজন কোরীয় বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং নারীদের দলগত প্রতিযোগিতায় স্বর্ণ পদক জয়লাভ করেছেন। এছাড়াও তিনি তীরন্দাজি প্রতিযোগিতায় অসংখ্য পদক জয়লাভ করেছেন।
তাইওয়ানের তাইপেতে অনুষ্ঠিত ২০১৭ গ্রীষ্মকালীন ইউনিভার্সিয়াডে "ধ্বংসকারী" ডাকনামে পরিচিত চে-ইয়াং নারীদের ব্যক্তিগত এবং দলগত প্রতিযোগিতায় স্বর্ণ পদক জয়লাভ করেছেন। একই বছর, তিনি মেক্সিকোর মেক্সিকো সিটিতে অনুষ্ঠিত ২০১৭ বিশ্ব তীরন্দাজি চ্যাম্পিয়নশিপে নারীদের দলগত এবং মিশ্র দলগত প্রতিযোগিতায় স্বর্ণ পদক জয়লাভ করেছেন। ২০১৮ সালে, তিনি ইন্দোনেশিয়ার জাকার্তায় অনুষ্ঠিত ২০১৮ এশিয়ান গেমসে দক্ষিণ কোরিয়ার প্রতিনিধিত্ব করেছেন, যেখানে তিনি নারীদের ব্যক্তিগত প্রতিযোগিতায় ব্রোঞ্জ পদক এবং নারীদের দলগত প্রতিযোগিতায় স্বর্ণ পদক জয়লাভ করেছেন।
২০১৯ সালে, তিনি ২০১৯ তীরন্দাজী বিশ্বকাপের ফাইনালে নারীদের ব্যক্তিগত প্রতিযোগিতায় স্বর্ণ পদক জয়লাভ করেছেন, যেটি ছিল তার প্রথম তীরন্দাজী বিশ্বকাপের ফাইনালে অংশগ্রহণ। তিনি মেদেলিন, কলম্বিয়া এবং সাংহাই, চীনে অনুষ্ঠিত প্রতিযোগিতাও জয়লাভ করেছেন। ২০১৯ সালের বিশ্ব তীরন্দাজি চ্যাম্পিয়নশিপে তিনি ব্যক্তিগত, মিশ্র দলগত এবং নারীদের দলগত প্রতিযোগিতায় পদক জয়ের পূর্বে ৬৯২ নম্বর নিয়ে ৭০ মিটার র‍্যাঙ্কিং পর্বের বিশ্ব রেকর্ড গড়েছিলেন। ২০২০ সালে, তিনি নারীদের ব্যক্তিগত প্রতিযোগিতায় ২০১৯ সালের ওয়ার্ল্ড আর্চারি অ্যাথলিট অফ দ্য ইয়ার পুরস্কার জয়লাভ করেছেন। ২০২১ সালে তিনি জাপানের টোকিওতে অনুষ্ঠিত ২০২০ গ্রীষ্মকালীন অলিম্পিকে দক্ষিণ কোরিয়ার নারীদের দলগত প্রতিযোগিতায় হয়ে প্রথম স্থান অর্জন করে স্বর্ণ পদক জয়লাভ করেছেন।
সভেতলানা গোম্বোয়েভা

সভেতলানা ভাদিমোভনা গোম্বোয়েভা (, , জন্ম: ৮ জুন ১৯৯৮; সভেতলানা গোম্বোয়েভা নামে পরিচিত) হলেন একজন রুশ বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করেছেন এবং নারীদের দলগত প্রতিযোগিতায় রৌপ্য পদক জয়লাভ করেছেন। এর পূর্বে নারীদের ব্যক্তিগত প্রতিযোগিতায় সানস্ট্রোক পর তিনি র‍্যাঙ্কিং পর্বে ৪৫তম স্থান অধিকার করেছিলেন।
২০১৯ সালে, তিনি ইতালির নেপলসে অনুষ্ঠিত ২০১৯ গ্রীষ্মকালীন ইউনিভার্সিয়াডে নারীদের দলগত প্রতিযোগিতায় রৌপ্য পদক জয়লাভ করেছিলেন। তিনি তুরস্কের আন্তালিয়ায় অনুষ্ঠিত ২০২১ ইউরোপীয় তীরন্দাজী চ্যাম্পিয়নশিপে নারীদের দলগত প্রতিযোগিতায় স্বর্ণ পদক জয়লাভ করেছেন।
হায়াত বকশি বেগম

হায়াত বকশি বেগম (মৃত্যু ফেব্রুয়ারি ২৬, ১৬৬৭) গোলকোন্ডা সুলতানতের ষষ্ঠ সুলতান মুহাম্মদ কুতুব শাহের রানী ছিলেন। ১৭২৬ সালে চৌদ্দ বছর বয়সে যখন তার পুত্র আবদুল্লাহ কুতুব শাহকে সুলতান করা হয়, তিনি তাঁর রাজত্বের প্রথম কয়েক বছর রিজেন্টের দায়িত্ব পালন করেন এবং মৃত্যুর আগ পর্যন্ত এই রাজ্যে যথেষ্ট প্রভাব বিস্তার করে চলেছিলেন।
তিনি মুহাম্মদ কুলি কুতুব শাহের একমাত্র কন্যা ছিলেন। মুহাম্মদের কোন পুত্রসন্তান ছিল না, এবং তার কন্যাকে তার ভাস্তি সুলতান মুহাম্মদ কুতুব শাহের সাথে বিবাহ বন্ধনে আবদ্ধ করে সিংহাসনের উত্তরাধিকারী করার সিদ্ধান্ত নেন।
১৬০৭ সালে তিনি সুলতান মুহাম্মদকে বিয়ে করেন। ১৬১২ সালের ১৬ জানুয়ারিতে যখন মুহাম্মদ কুলি মারা গেলেন সুলতান মুহাম্মদ সিংহাসনে আরোহণ করেন এবং তিনি রানী হন। সুলতান মুহাম্মদ প্রায়শই পরামর্শের জন্য হায়াতের দিকে ফিরে আসতেন।
১৬২৬ সালে সুলতান মুহাম্মদ মারা যান এবং হায়াতের পুত্র আবদুল্লাহ কুতুব শাহ সুলতান হয়। নতুন সুলতান হিসেবে তার বয়স ছিল চৌদ্দ বছর এবং হায়াত তাঁর রাজত্বের প্রথম কয়েক বছর রাজত্বক হিসাবে শাসন করেছিলেন এবং তাঁর মৃত্যুর আগ পর্যন্ত রাজ্যে যথেষ্ট প্রভাব ফেলতেন।
তিনি ২৬ ফেব্রুয়ারি, ১৬৬৭ সালে মারা যান। তাকে কুতুব শাহি সমাধিতে সমাধিস্থ করা হয়েছিল। তাঁর সমাধিটি একমাত্র মহিলার সমাধি যা রাজাদের সমাধির সমান।
২০১৯ সালে, আইআইটি হায়দ্রাবাদ হায়াত বকশি বেগমকে নিয়ে মা সাহেবা - হায়দরাবাদের রানী নামে একটি ভার্চুয়াল রিয়ালিটি চলচ্চিত্র প্রকাশ করেছে।
ইয়েলেনা অসিপভা (তীরন্দাজ)

ইয়েলেনা আলেক্সান্দ্রভনা অসিপভা (, , জন্ম: ২২ মে ১৯৯৩; ইয়েলেনা অসিপভা নামে পরিচিত) হলেন একজন রুশ বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করে তীরন্দাজীর নারীদের একক এবং নারীদের দলগত প্রতিযোগিতায় রৌপ্য পদক জয়লাভ করেছেন।
২০১৭ সালে, তিনি তাইওয়ানের তাইপেতে অনুষ্ঠিত ২০১৭ গ্রীষ্মকালীন ইউনিভার্সিয়াডে নারীদের দলগত প্রতিযোগিতায় ব্রোঞ্জ পদক জয়লাভ করেছিলেন। ২০১৯ সালে চীনের উহানে অনুষ্ঠিত সামরিক বিশ্ব গেমসে তিনি নারীদের দলগত প্রতিযোগিতায় রৌপ্য পদক জয়লাভ করেছিলেন।
যিহূদীয় পর্বতমালা

যিহূদীয় পর্বতমালা, যিহূদীয় পাহাড়শ্রেণী (, "Harei Yehuda") বা হিব্রোণ পর্বতমালা () হল ইসরায়েল ও ফিলিস্তিনে (পশ্চিম তীর) অবস্থিত একটি পর্বতমালা যেখানে জেরুসালেম এবং অন্যান্য বাইবেলীয় নগরীসমূহ রয়েছে। এই পর্বতমালার উচ্চতা । যিহূদীয় পর্বতমালাকে হিব্রোণ পর্বত শৈলশিরা, যিরূশালেম শৈলশিরা ও যিহূদীয় ঢালের মতো একাধিক উপ-অঞ্চলে ভাগ করা যায়। এই পর্বতগুলো যিহূদা রাজ্যের মূল ভূখণ্ড গঠন করেছিল যেখানে সবচেয়ে পুরনো যিহূদী বসতি গড়ে উঠেছিল।
দীনু শফিক

দীনু শফিক (জন্মনাম গোলাম দীনু শফিক, ২১ মার্চ ১৯৩০ – ১০ মার্চ ১৯৮৪), একজন ব্রিটিশ বাংলাদেশী কৌতুক অভিনেতা। ঢাকায় জন্মানো এই ব্যক্তি বড় হওয়ার পর পূর্ব পাকিস্তান (এখন বাংলাদেশ) থেকে ১৯৫৮ সালে যুক্তরাজ্যে পাড়ি জমান। তিনি ১৯৭০ এবং ১৯৮০ এর দশকের শুরুতে বিভিন্ন সিটকমে অভিনয় করেন। তিনি "ইট এইন'ট হাফ হট মম"-এ চাওয়ালা মুহাম্মদ ও "মাইন্ড ইয়োর ল্যাঙ্গুয়েজ"-এ আলি নাদিম চরিত্রে অভিনয় করে সবচেয়ে বেশি পরিচিত পেয়েছেন।
শফিক প্রথমদিকে ঢাকা শহরের বিভিন্ন অপেশাদার নাট্যশালায় কাজ করতেন। ১৯৫৮ সালে যুক্তরাজ্যে দেশান্তর হওয়ার পর তিনি গিল্ডহল স্কুল অব মিউজিক এন্ড ড্রামায় তালিকাভুক্ত হন। তাঁর প্রথম কাজ ছিলো 'আকবর' চরিত্রে দ্যা লং ডুয়েল (১৯৬৭) চলচ্চিত্রে অভিনয় করা।
"ইট এইন'ট হাফ হট মম" সিরিজটি জিমি পেরি লিখিত ও ডেভিড ক্রোফট প্রযোজিত বিবিসির কমেডি ধারাবাহিক। দ্বিতীয় বিশ্বযুদ্ধের সময়ে ব্রিটিশ ভারতীয় প্রেক্ষাপটে সাজানো হয়েছিলো এই নাটকটি। ১৯৭৪ থেকে ১৯৮১ পর্যন্ত প্রচারিত এই সিরিজে শফিক চাওয়ালা চরিত্রে অভিনয় করেন। এই ধারাবাহিকে তাঁর জনপ্রিয় বাক্যটি হচ্ছে "চায়ে গারাম চায়ে (চা গরম চা)"।
"ইট এইন'ট হাফ হট মম" চলাকালীন সময় শফিক আলি নাদিম নামক ছাত্রের চরিত্রে "মাইন্ড ইয়োর ল্যাঙ্গুয়েজ" (১৯৭৭-৭৯) সিটকমে অভিনয় করেন। এই ধারাবাহিকে পাকিস্তানের লাহোর থেকে আগত আলি নাদিম লন্ডন নৈশ্য স্কুলে তার শিক্ষক বেরি ইভান্সের কাছে ইংরেজি শিখতে আসেন।
উপরিল্লিখিত ধারাবাহিকগুলো বিশ্বে সম্প্রচারের ফলে শফিক ব্রিটিশ ও আন্তর্জাতিক দর্শকদের কাছে পরিচিত মুখ হয়ে উঠেন। তিনি বিভিন্ন চলচ্চিত্র ও টিভি ধারাবাহিকে অভিনয় করেন যেমন "ক্যারি অন ইমমাননুএলে", " মিন্ডার" এবং "দ্যা ওনেদিন লাইন"।
তাঁর শেষ অভিনয় ছিলো টম শেলেক অভিনীত হাই রোড টু চায়না তে।
তিনি ঢাকা বিশ্ববিদ্যালয় থেকে স্নাতক পাশ করেছেন, এবং পরবর্তীতে গিল্ডহল স্কুল অব মিউজিক এন্ড ড্রামায় তালিকাভুক্ত হন।
দীনু শফিক তার বাগদত্তা লেসলি ডিডকোকের উপস্থিতিতে হৃৎযন্ত্রের ক্রিয়া বন্ধ হয়ে তাঁর নিজস্ব লন্ডনের বাড়িতে ১৯৮৪ সালের ১০ই মার্চে মারা যান।
রবার্ট ট্যালবট (লিপিকর)

রবার্ট ট্যালবট (ইংরেজি: Robert Talbot; মৃত্যু: ১৫৫৮) ছিলেন অ্যাংলো-স্যাক্সন বিষয়ক বিদ্যার বিশেষজ্ঞ ও লিপিকর। "অ্যাংলো-স্যাক্সন ক্রনিকল"-এর এফ পাণ্ডুলিপিটি তাঁর কাছেই পাওয়া গিয়েছিল।
সেনিয়া পেরভা

সেনিয়া ভিতালিয়েভনা পেরভা (, , জন্ম: ৮ ফেব্রুয়ারি ১৯৮৯; সেনিয়া পেরভা নামে পরিচিত) হলেন একজন রুশ বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করেছেন এবং নারীদের দলগত প্রতিযোগিতায় রৌপ্য পদক জয়লাভ করেছেন।
তিনি ২০১২ এবং ২০১৬ গ্রীষ্মকালীন অলিম্পিকে নারীদের দলগত প্রতিযোগিতায় অংশগ্রহণ করেছিলেন। ২০১২ গ্রীষ্মকালীন অলিম্পিকে তিনি ব্যক্তিগত প্রতিযোগিতায় পঞ্চম স্থান এবং দলগত প্রতিযোগিতায় চতুর্থ স্থানে অধিকার করেছিলেন। ২০১৬ গ্রীষ্মকালীন অলিম্পিকে, তিনি ব্যক্তিগত প্রতিযোগিতায় ১৭তম স্থান অধিকার করেছিলেন, তবে দলগত প্রতিযোগিতায় রৌপ্য পদক জয়লাভ করেছিলেন, যেখানে তার দল দক্ষিণ কোরিয়ার কাছে পরাজিত হয়েছিল। ২০২১ সালে, তিনি তুরস্কের আন্তালিয়ায় অনুষ্ঠিত ২০২১ ইউরোপীয় আর্চারি চ্যাম্পিয়নশিপে নারীদের দলগত প্রতিযোগিতায় স্বর্ণ পদক জয়লাভ করেছিলেন।
মিশেল ক্রপেন

মিশেল ক্রপেন (; জন্ম: ১৯ এপ্রিল ১৯৯৬) হলেন একজন জার্মান তীরন্দাজ, যিনি জার্মানির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০১৭ সালে তীরন্দাজীতে অভিষেক করা ক্রপেন জার্মানির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি রৌপ্য পদকসহ সর্বমোট ২টি পদক জয়লাভ করেছেন।
মিশেল ক্রপেন ১৯৯৬ সালের ১৯শে এপ্রিল তারিখে জার্মানির কেভেলায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালে পোল্যান্ডের লেগনিকায় অনুষ্ঠিত ইউরোপীয় তীরন্দাজী চ্যাম্পিয়নশিপে তিনি মহিলাদের দলগত প্রতিযোগিতায় ব্রোঞ্জ পদক জয়লাভ করেছিলেন। তিনি তুরস্কের আন্তালিয়ায় অনুষ্ঠিত ২০২১ ইউরোপীয় তীরন্দাজী চ্যাম্পিয়নশিপে মহিলাদের দলগত প্রতিযোগিতায় রৌপ্য পদক জয়লাভ করেছিলেন। ২০১৯ সালে, ক্রপেন এবং সেড্রিক রিগার বেলারুশের মিনস্কে অনুষ্ঠিত ২০১৯ ইউরোপীয় গেমসে মিশ্র দলগত প্রতিযোগিতায় ব্রোঞ্জ পদক জয়লাভ করেছিলেন। এছাড়াও তিনি মহিলাদের ব্যক্তিগত এবং দলগত প্রতিযোগিতায় অংশগ্রহণ করেছিলেন।
ক্রপেন জার্মানির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৭০ পয়েন্ট নিয়ে তিনি ৭ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৮তম স্থান অধিকারী সান মারিনোর জর্জিয়া চেসারিনির মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে দীপিকা কুমারীর কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি কাটারিনা বাউয়ার এবং চার্লিন সভার্ৎসের সাথে জার্মান দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৭টি ১০ পয়েন্ট অর্জন করে সর্বমোট ১৯৬৫ পয়েন্ট নিয়ে ৬ষ্ঠ স্থান অধিকার করেছিল। অতঃপর প্রাথমিক পর্বে তারা মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
অন্যদিকে তিনি এবং ফ্লোরিয়ান উনরুহ একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭০টি ১০ পয়েন্ট অর্জন করে সর্বমোট ১৩৫১ পয়েন্ট নিয়ে ২য় স্থান অধিকার করেছিল। অতঃপর সেমি-ফাইনালে মার্কিন যুক্তরাষ্ট্রের বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।
চার্লিন সভার্ৎস

চার্লিন সভার্ৎস (; জন্ম: ১৫ জানুয়ারি ২০০১) হলেন একজন জার্মান তীরন্দাজ, যিনি জার্মানির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
সভার্ৎস জার্মানির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
চার্লিন সভার্ৎস ২০০১ সালের ১৫ই জানুয়ারি তারিখে জার্মানির নুর্নবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে জার্মানির প্রতিনিধিত্ব করেছেন এবং নারীদের দলগত প্রতিযোগিতায় ব্রোঞ্জ পদক জয়লাভ করেছেন। তিনি তুরস্কের আন্তালিয়ায় অনুষ্ঠিত ২০২১ ইউরোপীয় তীরন্দাজী চ্যাম্পিয়নশিপে নারীদের দলগত প্রতিযোগিতায় রৌপ্য পদক জয়লাভ করেছিলেন।
সভার্ৎস জার্মানির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৩৯ পয়েন্ট নিয়ে তিনি ৪৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২০তম স্থান অধিকারী মেক্সিকোর আনা পাউলা ভাসকেসের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে জন হুন-ইয়ংয়ের কাছে ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি কাটারিনা বাউয়ার এবং মিশেল ক্রোপেনের সাথে জার্মান দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৭টি ১০ পয়েন্ট অর্জন করে সর্বমোট ১৯৬৫ পয়েন্ট নিয়ে ৬ষ্ঠ স্থান অধিকার করেছিল। অতঃপর প্রাথমিক পর্বে তারা মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
লিসা উনরু

লিসা উনরু (, জন্ম: ১২ এপ্রিল ১৯৮৮) হলেন একজন জার্মান বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে জার্মানির প্রতিনিধিত্ব করেছেন এবং নারীদের দলগত প্রতিযোগিতায় ব্রোঞ্জ পদক জয়লাভ করেছেন।
পিপলস লিবারেশন আর্মি রকেট ফোর্স

পিপলস লিবারেশন আর্মি রকেট ফোর্স, পূর্বের দ্বিতীয় আর্টিলারি কর্পস, গণপ্রজাতন্ত্রী চীন এর কৌশলগত ও কৌশলগত ক্ষেপণাস্ত্র শক্তি। পিএলএআরএফ হ'ল পিপলস লিবারেশন আর্মি (পিএলএ) এর চতুর্থ শাখা এবং ভূমি-ভিত্তিক ব্যালিস্টিক ক্ষেপণাস্ত্রগুলির অস্ত্রাগারকে নিয়ন্ত্রণ করে - পারমাণবিক এবং প্রচলিত উভয়ই। সশস্ত্র পরিষেবা শাখা ১৯৬৬ সালের ১ জুলাই প্রতিষ্ঠিত হয়েছিল এবং এটির প্রথম জনসম্মুখে হাজির হয়েছিল 1984 সালের ১ অক্টোবর operations পিএলএআরএফ কেন্দ্রীয় সামরিক কমিশনের (সিএমসি) সরাসরি কমান্ডে রয়েছে।
প্রব্রাজিকা ভারতীপ্রাণা

প্রব্রাজিকা ভারতীপ্রাণা (জুলাই ১৮৯৪ গুপ্তিপাড়া,হুগলি–৩০ জানুয়ারি ১৯৭৩ দক্ষিণেশ্বর,কলকাতা) ছিলেন হিন্দু  ধর্মীয় সংগঠন শ্রীসারদা মঠের প্রথম অধ্যক্ষা। এবং রামকৃষ্ণ সারদা মিশনের প্রতিষ্ঠার সময় ১৯৫৪ খ্রিস্টাব্দ হতে ১৯৭৩ খ্রিস্টাব্দ পর্যন্ত এর সভানেত্রী ছিলেন।
প্রব্রাজিকা ভারতীপ্রাণার জন্ম ১৮৯৪ খ্রিস্টাব্দের জুলাই মাসে ব্রিটিশ ভারতের অধুনা পশ্চিমবঙ্গের হুগলি জেলার গুপ্তিপাড়ায়। তার পিতৃদত্ত নাম ছিল পারুল। তার বাল্য ও কৈশোর কাটে কলকাতার বাগবাজারের বোসপাড়ায় মাতামহের গৃহে।  বিদ্যাচর্চার শুরু মিশনারি স্কুলে। ১৯০২ খ্রিস্টাব্দে বোসপাড়া লেনে ভগিনী নিবেদিতা বিদ্যালয় খুললে তিনি সেখানে ভরতি হন। ব্রাহ্মণ কন্যা – বাল্যেই বিবাহ হয়। কিন্তু ১৭ বৎসর বয়সে শ্রীমা সারদামণির কাছে মন্ত্রদীক্ষা নিয়ে সংসার ত্যাগ করেন। নিবেদিতার সহকর্মিনী ভগিনী সুধীরা দেবী তার নতুন নাম দেন সরলা। ১৯১৪ –১৭ খ্রিস্টাব্দ পর্যন্ত তিনি লেডি ডাফরিন হাসপাতালে ধাত্রীবিদ্যা ও শুশ্রূষাকাজে শিক্ষা নেন এবং সেই সাথে সারদা দেবীর সেবা করেন। ১৯২৭ খ্রিস্টাব্দের পর প্রায় ৩০ বৎসর কাশীতে সাধনভজনে কাটান। তিনি রামকৃষ্ণ মিশনের স্বামী শঙ্করানন্দের কাছে ১৯৫৩ খ্রিস্টাব্দে দীক্ষা নেন এবং ১৯৫৯ খ্রিস্টাব্দে শঙ্করানন্দ বেলুড় মঠে আনুষ্ঠানিক ভাবে সন্ন্যাস-দীক্ষা দিয়ে নাম রাখেন প্রব্রাজিকা ভারতীপ্রাণা পুরী। ওই বছর ২৬শে আগস্ট  রামকৃষ্ণ-সারদা মিশন স্বয়ংসম্পূর্ণ সংস্থা হিসাবে  হিসাবে  পরিণত  হলে তিনি সারদা মঠ ও মিশনের প্রথম অধ্যক্ষা হন। কলকাতা, দক্ষিণ ভারত ও দিল্লি মিশনের শাখা কেন্দ্রগুলি তিনি পরিদর্শন করতেন। শঙ্করানন্দের নির্দেশে দীক্ষাদানে ব্রতী হন।
তিনি ১৯৭৩ খ্রিস্টাব্দের ৩০ শে জানুয়ারি শ্রী সারদা মঠ,(দক্ষিণেশ্বর) এ অধ্যক্ষ থাকাকালীন প্রয়াত হন।
তাতিয়ানা মিনিনা

তাতিয়ানা আলেক্সেয়েভনা মিনিনা (, ; জন্ম: ১৮ এপ্রিল ১৯৯৭; তাতিয়ানা মিনিনা নামে সুপরিচিত) হলেন একজন রুশ তায়কোয়ান্দো খেলোয়াড়। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে রাশিয়ার প্রতিনিধিত্ব করেছেন এবং তায়কোয়ান্দোর ৫৭ কেজি প্রতিযোগিতায় রৌপ্যপদক জয়লাভ করেছেন।
মিনিনা নারীদের ব্যান্টামওয়েট বিভাগে ২০১৭ বিশ্ব তায়কোয়ান্দো চ্যাম্পিয়নশিপে রৌপ্য পদক জয়লাভ করেছিলেন। তিনি তিনবারের ইউরোপীয় চ্যাম্পিয়ন, ২০১৬, ২০১৮ এবং ২০২১ ইউরোপীয় তায়কোয়ান্দো চ্যাম্পিয়নশিপে স্বর্ণ পদক জয়লাভ করেছিলেন, সবগুলোই ৫৩ কেজি ওজন বিভাগে ছিল।
আনাস্তাসিজা জলোতিক

আনাস্তাসিজা জলোতিক (, ; জন্ম: ২৩ নভেম্বর ২০০২) হলেন একজন মার্কিন তায়কোয়ান্দো খেলোয়াড়। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং তায়কোয়ান্দোর ৫৭ কেজি বিভাগে স্বর্ণ পদক জয়লাভ করেছেন।
আখরি ডাকু

আখরি ডাকু হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যার প্রযোজক ছিলেন শান্তি সাগর এবং পরিচালক ছিলেন প্রকাশ মেহরা। চলচ্চিত্রটিতে অভিনয় করেছিলেন রণধীর কাপুর, বিনোদ খান্না, রেখা, রীনা রায়, সুজিত কুমার, রঞ্জিত, কেষ্ট মুখার্জী এবং প্যান্তাল। কল্যাণজী-আনন্দজী ছিলেন চলচ্চিত্রটির সঙ্গীত পরিচালক।
ইউই ওহাশি

ইউই ওহাশি (; জন্ম: ১৮ অক্টোবর ১৯৯৫) হলেন একজন জাপানি সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে জাপানের প্রতিনিধিত্ব করেছেন এবং সাঁতারের নারীদের ৪০০ মিটার ব্যক্তিগত মেডলি এবং নারীদের ২০০ মিটার ব্যক্তিগত মেডলি বিভাগে স্বর্ণ পদক জয়লাভ করেছেন।
তিনি প্রথম জাপানি নারী হিসেবে ২০১৭ বিশ্ব অ্যাকোয়াটিক্স চ্যাম্পিয়নশিপে নারীদের ২০০ মিটার ব্যক্তিগত মেডলি বিভাগে ২:০৮-বাধার নীচে ডুব দিয়েছিলেন এবং ২:০৭.৯১-এর জাতীয় রেকর্ড নিয়ে সাঁতার শেষ করেছিলেন।
ক্যান্টারবেরি

ক্যান্টারবেরি (ইংরেজি: Canterbury; (, ) হল ইংল্যান্ডের কেন্টের সিটি অফ ক্যান্টারবেরি স্থানীয় সরকার জেলার কেন্দ্রে অবস্থিত একটি ক্যাথিড্রাল শহর ও ইউনেস্কো বিশ্ব ঐতিহ্যবাহী স্থান। এটি স্টোউর নদীর তীরে অবস্থিত।
সপ্তম শতাব্দী নাগাদ পৌত্তলিকতাবাদী কেন্ট রাজ্যে প্রেরিত শিষ্যের দায়িত্ব পালনকারী সন্ত অগাস্টিনের গুরুত্বের নিরিখে ক্যান্টারবেরির আর্চবিশপ চার্চ অফ ইংল্যান্ড ও সমগ্র বিশ্বের অ্যাংলিকান কমিউনিয়নের প্রাইমেট পরিগণিত হন। শহরের ক্যাথিড্রালটি ১১৭০ সালে টমাস বেকেট শহিদ হওয়ার পরেই একটি প্রধান তীর্থস্থানে পরিণত হয়। যদিও ১০১২ সালে রাজা কানুটের লোকেদের হাতে সন্ত অ্যালফেজের হত্যাকাণ্ডের পরেই এটি একটি উল্লেখযোগ্য তীর্থস্থানে পরিণত হয়েছিল। বেকেটের বেদিতে তীর্থযাত্রা চতুর্দশ শতাব্দীতে জিওফ্রে চসার রচিত "দ্য ক্যান্টারবেরি টেলস" গ্রন্থের অন্যতম বিষয়বস্তু।
ক্যান্টারবেরি একটি জনপ্রিয় পর্যটনকেন্দ্র। এই শহরের অর্থনীতি পর্যটনের উপর অতিমাত্রায় নির্ভরশীল। এই শহরে প্রথম জনবসতি স্থাপিত হয় পুরা প্রস্তর যুগে। কেল্টিক ক্যান্টিয়াকি ও জুট কেন্ট রাজ্যের রাজধানী ছিল ক্যান্টারবেরি। এই অঞ্চলে অনেক ঐতিহাসিক স্থাপনা রয়েছে। তার মধ্যে উল্লেখযোগ্য রোমান যুগে নির্মিত ও চতুর্দশ শতাব্দীতে পুনর্নির্মিত একটি নগরপ্রাচীর, সেন্ট অগাস্টিন’স অ্যাবির ধ্বংসাবশেষ, একটি নর্ম্যান দুর্গ এবং বিশ্বের প্রাচীনতম চালু বিদ্যালয় দ্য কিং’স স্কুল। আধুনিক সংযোজনগুলির মধ্যে উল্লেখযোগ্য মার্লো থিয়েটার এবং কেন্ট কাউন্টি ক্রিকেট ক্লাবের কেন্দ্র সেন্ট লরেন্স গ্রাউন্ড। এছাড়া কেন্ট বিশ্ববিদ্যালয়, ক্যান্টারবেরি ক্রাইস্ট চার্চ বিশ্ববিদ্যালয়, ইউনিভার্সিটি ফর দ্য ক্রিয়েটিভ আর্টস ও গার্নে আমেরিকান বিশ্ববিদ্যালয়, ক্যান্টারবেরি শিক্ষাপ্রাঙ্গন এই শহরে অবস্থিত।
অন্যান্য ব্রিটিশ শহরের তুলনায় ভৌগোলিক আয়তন ও জনসংখ্যার নিরিখে ক্যান্টারবেরি একটি ছোটো শহর।
বিলবোর্ড মিউজিক অ্যাওয়ার্ড

বিলবোর্ড মিউজিক অ্যাওয়ার্ড একটি পুরস্কার যা মিউজিক বিজনেস ও গানের জনপ্রিয়তা নিয়ে লিখা বিলবোর্ড দ্বারা প্রতিবছর প্রদান করা হয়। বিলবোর্ড মিউজিক অ্যাওয়ার্ড শো ১৯৯০ সাল থেকে প্রতিবছর আয়োজন করা হয়। শুধুমাত্র ২০০৭ থেকে ২০১০ সালে হয়নি। অনুষ্ঠানটি আগে ডিসেম্বরে আয়োজিত হত 
। তবে ২০১১ সাল থেকে এটি মে মাসে অনুষ্ঠিত হয়েছে।
গ্র‍্যামি অ্যাওয়ার্ডের মত এটি সর্বোচ্চ ভোটের মাধ্যমে নমিনেশন সিলেক্ট না করে গানের বিক্রি, স্ট্রিমিং, টুরিং এবং মানুষের সাড়ার উপর নির্ভর করে বিজয়ীদের নির্বাচন করে। এই বিষয়গুলো সারাবছর বিলবোর্ড ও তাদের ডাটা পার্টনারগন নজরে রাখে।
১৯৮৯ থেকে ২০০৬ পর্যন্ত, শোটিতে প্রতি বছর একই বিভাগ এবং বিভাগের নাম ছিল। ২০১১ সালে, প্রথমবারের মতো সমস্ত পুরস্কারের নাম পরিবর্তন করে "শীর্ষ পুরস্কারের শিরোনাম" রাখা হয়েছিল। প্রতিটি বিভাগের শিরোনামের "বছরের" অংশটি এখন আর নেই এবং আরও অনেকগুলি পুরস্কারের পুনরায় নামকরণও করা হয়েছে।
সাধারণ বিভাগগুলি হ'ল শীর্ষ (টপ) শিল্পী, শীর্ষ বিলবোর্ড ২০০ অ্যালবাম, শীর্ষ হট ১০০ গান এবং শীর্ষস্থানীয় নতুন শিল্পী। প্রতিটি পুরস্কারে এই বিভাগগুলো হাইলাইট করা হয়। অন্য বিভাগগুলো জনরা ভিত্তিতে দেওয়া হয়।
বেশিরভাগ "বিলবোর্ড" মিউজিক অ্যাওয়ার্ডের রেকর্ডটি ড্রেইক ২৯ বার জয়ের মাধমে ধরে রেখেছে। মহিলা শিল্পীদের মধ্যে টেইলর সুইফট ২৫ টি পুরস্কার জিতেছে।
ডাল মেঁ কালা

ডাল মে কালা হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন সত্যেন বসু এবং প্রযোজক ছিলেন বিপিন গুপ্ত। চলচ্চিত্রটিতে অভিনয় করেছিলেন কিশোর কুমার এবং নিম্মী।
কোদালকাটি ইউনিয়ন

২নং কোদালকাটি ইউনিয়ন বাংলাদেশের রংপুর বিভাগের কুড়িগ্রাম জেলার চর রাজিবপুর উপজেলার অন্তর্গত একটি ইউনিয়ন পরিষদ।
কোদালকাটি ইউনিয়নটি চার দিকে নদীবেষ্টীত একটি দ্বীপ। এর উত্তরে অষ্টমীর চর ইউপি, দক্ষিণে রাজিবপুর ও মোহন গঞ্জ ইউপি, পূবে যাদুর চর ইউপি,আর পশ্চিমে অষ্টমীর চর ইউপি। কোদালকাটি ইউনিয়নটি চার পাশে নদী দ্বারা বেষ্টিত একটি দ্বীপ চর। পশ্চিমে ব্রক্ষপুত্র এবং পূব উত্তর ও দক্ষণে সোনাভরি নদী।
কোদালকাটি ইউনিয়নটি কুড়িগ্রাম জেলার রাজিবপুর উপজেলাধীন এর পশ্চিম দিকে অবস্থিত। এই ইউনিয়নটি পূবে রাজিবপুর ইউনিয়ন ভুক্ ছিল। পরে স্খনীয় ব্যক্তি মরহুম আঃ কুদ্দুস আলীর সহযোগীতায় কোদালকাটি ইউনিয়ন গঠন করা হয়।
২ নং কোদালকাটি ইউনিয়ন পরিষদটি কুড়িগ্রাম জেলার রাজিবপুর উপজেলাধীন ২ নং কোদালকাটি ইউনিয়ন পরিষদে আসা যায়। সেক্ষেত্রে নৌকা থেকে ভ্যানে অথবা হেটে বাজার আসতে হবে এবং যাতায়াত ভাড়াবাবদ খরচ হবে সামান্য টাকা। 
· রাজিবপুর উপজেলা সদর থেকে ইউনিয়ন পরিষদের দুরত্ব ৪.২৫ কি.মি.
· উপজেল খেকে ইউনিয়নে যাতায়াত ব্যবস্থা-
· নৌকা -খেয়াভাড়ার হার -১০ টাকা। (জনপ্রতি)
· ভ্যান- ভাড়ার হার - ২০ টাকা ।(জনপ্রতি)
দ্য নাইটিংগেল

"দ্য নাইটিংগেল" () হান্স ক্রিশ্চিয়ান আন্দেরসেনের লেখা ১৮৪৩ সালের একটি রূপকথাধর্মী গল্প।
"দ্য নাইটিংগেল" একটি রূপকথাধর্মী গল্প। চীনদেশে ছিল এক ছোট্ট ও সুকণ্ঠী নাইটিংগেল পাখি। একদিন রাজদরবারে ডাক পড়ল তার। রাজা নাইটিংগেলের গানে মুগ্ধ হয়ে তাকে রেখে দিলেন রাজসভাতেই, সোনার খাঁচায় পুরে। এবার তার প্রতিদ্বন্দ্বী হলো এক কলের নাইটিংগেল। গৎবাঁধা তার কণ্ঠ ও সুর। তবু সবাই তার প্রশংসায় পঞ্চমুখ। কলের নাইটিংগেলের প্রশংসায় অবহেলিত আসল নাইটিংগেল একদিন রাজপ্রাসাদ ত্যাগ করল। এরই মধ্যে কলের নাইটিংগেলের তার ছিঁড়ে গেল। তাকে মেরামত করা হলো বটে, তবে আগের মতো আর টানা বাজে না। রাজ্যে পড়ে গেল হাহাকার। রাজাও হলেন বেজায় অসুস্থ, পড়ে রইলেন বিছানায় নিথর। কিন্তু রাজা মারা যাননি, তবে মৃত্যুভীতি তাঁর বুকে চেপে বসেছে। আর মুমূর্ষু রাজা কলের নাইটিংগেল উদ্দেশ্যে বলছেন, গান গাও, গান! কিন্তু কলের নাইটিংগেল চুপ, কণ্ঠে তার গান নেই। ঠিক সে সময় জানালার বাইরে গান গেয়ে উঠল ছোট্ট সেই নাইটিংগেল, অপুর্ব সে সুর। গান তার আর থামে না। রাজ্যের এই দুর্দিনে রাজার প্রাণ রক্ষা করতে সে এসেছে ফিরে। সারারাত মধুর গান গেয়ে রাজাকে ঘুম পাড়াল নাইটিংগেল। সকালে রাজা জেগে উঠলেন–পেলেন নতুন জীবন, নতুন উৎসাহ। বিনিময়ে নাইটিংগেল কিছুই নিল না কৃতজ্ঞ রাজার কাছ থেকে। শুধু স্বাধীনভাবে রাজা, প্রজা, জেলে, চাষি সকলের জন্য দুঃখ-সুখের গান গাওয়ার ইচ্ছা ব্যক্ত করল আর সবার অগোচরে রাজাকে জানাতে চাইল রাজ্যের সত্যিকার সকল খবর।
বেরি সেন্ট এডমন্ডস

বেরি সেন্ট এডমন্ডস (ইংরেজি: Bury St Edmunds; ), বা স্থানীয় নামে বেরি, হল ইংল্যান্ডের সাফোকের একটি ঐতিহাসিক বাজার শহর, ক্যাথিড্রাল শহর ও সিভিল প্যারিশ। বেরি সেন্ট এডমন্ডস অ্যাবি নগরকেন্দ্রের কাছেই অবস্থিত। চার্চ অফ ইংল্যান্ডের ডায়োসিস অফ সেন্ট এডমন্ডসবেরি অ্যান্ড ইপসউইচের কেন্দ্র বেরিতে অবস্থিত এবং এই ডায়োসিসের এপিস্কোপাল সি সেন্ট এডমন্ডসবেরি ক্যাথিড্রালে অবস্থিত।
শহরটির আদি নাম বেওডারিক্সওয়ার্থ। ১০৮০ সালে অ্যাবট বাল্ডউইন কর্তৃক একটি গ্রিড নকশায় এটি গঠিত হয়। শহরটি মদ প্রস্তুত ও একটি ব্রিটিশ সুগার প্রক্রিয়াকরণ কারখানার (যেখানে সিলভার স্পুন সুগার উৎপাদিত হয়) জন্য বিখ্যাত। শহরটি ওয়েস্ট সাফোকের একটি সাংস্কৃতিক ও খুচরো ব্যবসা কেন্দ্র এবং পর্যটন এখানকার অর্থনীতির অন্যতম ভিত্তি।
ডানি মাক্কেলি

ডানি ডেসমন্ট মাক্কেলি (; জন্ম: ২৮ জানুয়ারি ১৯৮৩) একজন ওলন্দাজ পেশাদার ফুটবল রেফারি। রেফারির পাশাপাশি তিনি রটার্ডাম পুলিশ ইন্সপেক্টর এবং রয়্যাল ডাচ ফুটবল অ্যাসোসিয়েশনের রেফারি উন্নয়নের সমন্বয়কারী হিসেবে কাজ করছেন। ২০১১ সাল থেকে তিনি একজন ফিফার তালিকাভুক্ত রেফারি।
তিনি উয়েফা এলিট রেফারি হিসেবে ২০১২ উয়েফা ইউরোপীয় অনূর্ধ্ব-১৯ ফুটবল চ্যাম্পিয়নশিপের ফাইনালের দায়িত্ব গ্রহণ করেছিলেন। ২০২০ সালের ১৮ই আগস্ট তারিখে, উয়েফা ৩৭ বছর বয়সী মাক্কেলিকে সেভিয়া এবং ইন্টার মিলানের মধ্যে ২০২০ উয়েফা ইউরোপা লীগের ফাইনালের রেফারি হিসেবে নাম ঘোষণা করেছিল। এর পূর্বে, তিনি ২০১৮ উয়েফা ইউরোপা লীগের ফাইনালে অতিরিক্ত সহকারী রেফারির দায়িত্ব পালন করেছিলেন। তিনি কাতারে অনুষ্ঠিত ২০২০ ফিফা ক্লাব বিশ্বকাপে ব্রাজিলীয় ক্লাব পালমেইরাস এবং মেক্সিকীয় তিগ্রেসের মধ্যকার সেমি-ফাইনালেও রেফারির দায়িত্ব পালন করেছিলেন।
মাক্কেলিকে উয়েফা ইউরো ২০২০ সালের রেফারি হিসেবে নির্বাচিত করা হয়েছিল, যেখানে তিনি দুটি গ্রুপ পর্বের ম্যাচের দায়িত্বে ছিলেন, তিনি ইংল্যান্ড ও জার্মানির মধ্যকার ১৬ দলের পর্বের ম্যাচের এবং ওয়েম্বলি স্টেডিয়ামে ইংল্যান্ড ও ডেনমার্কের মধ্যকার সেমি-ফাইনালের দায়িত্বে নিয়োজিত ছিলেন।
উয়েফা ইউরো ২০২০-এর সেমি-ফাইনালে ইংল্যান্ড এবং ডেনমার্কের মধ্যকার খেলা পরিচালনায় ভুল করার করার জন্য মাক্কেলিকে শীর্ষস্থানীয় স্পেনীয় ফুটবল পত্রিকা "মার্কা" সমালোচনা করেছিল। অতিরিক্ত সময়ে রাহিম স্টার্লিংয়ের পেনাল্টির জন্য ঝাঁপ দেয়ার ইতিহাস থাকা সত্ত্বেও মাক্কেলি ইংল্যান্ডকে একটি সন্দেহভাজক পেনাল্টি দিয়েছিলেন।
মাক্কেলি ২০১৯ ফিফা ক্লাব বিশ্বকাপের ফাইনালে, ২০১৭ ফিফা অনূর্ধ্ব-২০ বিশ্বকাপ ফাইনালে, ২০১৮ ফিফা বিশ্বকাপ ফাইনালে, ২০১৮ ফিফা ক্লাব বিশ্বকাপে, ২০১৯ উয়েফা চ্যাম্পিয়নস লীগ ফাইনালে ভিডিও সহকারী রেফারি হিসেবে দায়িত্ব পালন করেছিলেন। ২০১২ ফিফা মহিলা বিশ্বকাপের সময়ও তিনি ভিডিও সহকারী রেফারি ছিলেন, যেখানে ফ্রান্স ও নাইজেরিয়া এবং জ্যামাইকা ও ইতালি ম্যাচে পেনাল্টি বিষয়ে সিদ্ধান্ত প্রদান করতে তিনি নতুন আইন পরিবর্তনের প্রয়োগ করেছিলেন।
অষ্টমীর চর ইউনিয়ন

অষ্টমির চর ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন।
অষ্টমীর চর ইউনয়ন একটি নদীবেষ্টিত ইউনিয়ন। ব্রহ্মপুত্র নদ ইউনিয়নকে গ্রাস করে একটি দ্বীপে পরিণত করেছে। চিলমারীর নদটি একটি ঐতিহ্য হলেও এর গ্রাস চরাঞ্চলের মানুষকে ক্ষত বিক্ষত করেছে।
অষ্টমীর চর ইউনিয়ন পরিষদ কুড়িগ্রাম জেলার, চিলমারী উপজেলায় অষ্টমীর চর ইউনিয়ন পরিষদ হিসাবে পরিচিত । অষ্টমীর চর ইউনিয়ন টি চিলমারী উপজেলা হইতে পূর্ব দিকে ১০ কিলোমিটার দুরে অবস্থিত। এই ইউনিয়নের চারপাশে নদী । এই ইউনিয়নটি একটি দ্বীপের মধ্যে অবস্থিত। অষ্টমীর চর ইউনিয়নের পশ্চিমে চিলমারী। পূর্বে ১০ কিলোমিটার দুরে রৌমারী উপজেলা। কুড়িগ্রাম জেলার, চিলমারী উপজেলাবাসষ্ট্যান্ট হইতে সোজা পূর্বে অষ্টমীর চর যাওয়ার পথে হাতেরডানে সুদৃর্শ্যমান এই ইউনিয়ন পরিষদ ভবনটি আপনার চোখে পড়বে। কতনা সুন্দরইউনিয়ন পরিষদ ভবনটি দাড়িয়ে আছে ।
৭৩ নং ওয়ার্ড, কলকাতা পৌরসংস্থা

ওয়ার্ড নং ৭৩, কলকাতা পৌরসংস্থা কলকাতা পৌরসংস্থার বরো নং ৮ এর একটি প্রশাসনিক বিভাগ। এলাকাটি ভারতীয় রাজ্য পশ্চিমবঙ্গ এর দক্ষিণ কলকাতার ভবানীপুর (পটুয়াপাড়া) এবং কালীঘাট অংশ নিয়ে গঠিত।
৭৩ নং ওয়ার্ডটির সীমানা: উত্তরে গোবিন্দ বোস লেন এবং সুহাসিনী গাঙ্গুলী সরণি; পূর্বে আশুতোষ মুখার্জি রোড; দক্ষিণে হাজরা রোড; এবং পশ্চিমে টালির নালা (আদি গঙ্গা)।
ওয়ার্ডটি কলকাতা পুলিশের ভবানীপুর এবং কালিঘাট থানার আওতাভুক্ত।
দক্ষিণ বিভাগের সমস্ত পুলিশ থানা, অর্থাৎ পার্ক স্ট্রিট, শেক্সপিয়র সরণী, আলিপুর, হেস্টিংস, ময়দান, ভবানিপুর, কালিঘাট, টালিগঞ্জ, চারু মার্কেট, নিউ আলিপুর এবং চেতলা টালিগঞ্জ মহিলা থানার এখতিয়ারে।
নয়ারহাট ইউনিয়ন

৪নং নয়ারহাট ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন পরিষদ।
কুড়িগ্রাম জেলায় চিলমারী উপজেলা সদর হতে ৫ কিঃ মিঃ রিক্স, অটোরিক্স যোগে রমনা নৌকা ঘাট যেতে হয় ।রমনা ঘাট হতে নৌকা যোগে প্রায় ১ ঘন্টা সময় ভ্রমণ করে নয়ারহাট ইউনিয়নে যেতে হয় ।
তামিলনাড়ু প্রিমিয়ার লিগ

তামিলনাড়ু প্রিমিয়ার লিগ (টিএনপিএল) হ'ল একটি পেশাদার টি-টোয়েন্টি ক্রিকেট লিগ যা ভারতের তামিলনাড়ু রাজ্যে প্রতিযোগিতা করে। লিগটি 2016 সালে তামিলনাড়ু ক্রিকেট এসোসিয়েশন (টিএনসিএ) দ্বারা গঠিত হয়েছিল। এটি প্রতি বছর জুলাই ও আগস্টে তামিলনাড়ুর আটটি জেলার প্রতিনিধিত্বকারী আট টি দল খেলে। সংকর সিমেন্টস শুরু থেকেই প্রতিযোগিতাটির স্পনসর করে চলেছে। প্রথম মরসুমের উদ্বোধন করলেন ভারতীয় ক্রিকেট দলের প্রাক্তন অধিনায়ক এমএস ধোনি। তারপরে এটি টুটি দেশপ্রেমিকরা জিতেছিলেন।
কার্লোস দেল সেরো গ্রান্দে

কার্লোস দেল সেরো গ্রান্দে (; জন্ম: ১৩ মার্চ ১৯৭৬) হলেন একজন স্পেনীয় পেশাদার ফুটবল রেফারি। তিনি মাদ্রিদের সম্প্রদায়ের রেফারি কমিটির সদস্য। ২০১৩ সাল থেকে তিনি আন্তর্জাতিক রেফারি হিসেবে দায়িত্ব পালন করছেন; ২০১৩ সালের ২৬ই মে স্কটল্যান্ড অনূর্ধ্ব-১৯ এবং জর্জিয়ার অনূর্ধ্ব-১৯ দলের মধ্যকার আন্তর্জাতিক ম্যাচে দায়িত্ব পালন করার মাধ্যমে রেফারি হিসেবে অভিষেক করেছেন।
২০২১ সালের ১৫ই জুন, দেল সেরো প্রথমবারের মতো একটি বড় আন্তর্জাতিক প্রতিযোগিতার ফাইনালে রেফারির দায়িত্ব পালন করেছিলেন। তিনি ফ্রান্স ও জার্মানির মধ্যকার ২০২০ সালের ইউরো গ্রুপের ম্যাচটি পরিচালনা করেছিলেন। জার্মানির পেনাল্টি অঞ্চলে জার্মানির বিরুদ্ধে ফাউল না বলায় তিনি সমালোচনার মুখোমুখি হয়েছিলেন।
বঙ্গমাতা বেগম ফজিলাতুন নেছা মুজিব পদক

বঙ্গমাতা বেগম ফজিলাতুন নেছা মুজিব পদক বাংলাদেশ সরকার কর্তৃক ২০২১ সালে প্রবর্তিত ‘ক' শ্রেণিভুক্ত সর্বোচ্চ রাষ্ট্রীয় পদক ছিল। রাজনীতি, অর্থনীতি, শিক্ষা, সংস্কৃতি ও ক্রীড়া, সমাজসেবা, স্বাধীনতা ও মুক্তিযুদ্ধ, গবেষণা, কৃষি ও পল্লি উন্নয়নে গুরুত্বপূর্ণ অবদান ও গৌরবোজ্জ্বল ভূমিকার জন্য প্রতিবছর পাঁচজন বাংলাদেশী নারীকে এই পদক দেওয়া হতো।
বাঙালির মুক্তিসংগ্রামে বঙ্গমাতা বেগম ফজিলাতুন্নেছা মুজিবের রয়েছে অপরিসীম অবদান। ফজিলাতুন নেছা ছিলেন শেখ মুজিবুর রহমানের সহধর্মিণী ও বাঙালির স্বাধীনতা অর্জনে নেপথ্যের কারিগর। ফজিলাতুন নেছার অবদান স্মরণীয় করার লক্ষ্যে ২০২১ সালে সরকার এই পদক প্রবর্তন করে।
প্রতিবছর ৮ আগস্ট বেগম ফজিলাতুন নেছা মুজিবের জন্মদিবস উপলক্ষে আয়োজিত বঙ্গমাতা জাতীয় দিবসের অনুষ্ঠানে মনোনীত নারীদের এই পদক প্রদান করা হয়।
২০২৪ সালে আওয়ামী লীগ সরকার পতনের পর এই নামে পুরস্কার দেওয়া বাতিল ঘোষণা করা হয়।
উল্লিখিত ক্ষেত্রে গুরুত্বপূর্ণ অবদান ও গৌরবোজ্জ্বল ভূমিকার জন্য প্রতি বছর পাঁচজন বাংলাদেশী নারীকে এই পদক দেওয়া হবে। তবে সরকার প্রযোজ্য ক্ষেত্রে কোন বৎসর উপযুক্ত প্রার্থী না পেলে পদক সংখ্যা হ্রাস করতে পারবে। জীবিতদের পাশাপাশি মরণোত্তর এই পদক দেওয়া যাবে।
মহিলা ও শিশুবিষয়ক মন্ত্রণালয়ের দায়িত্বে থাকা মন্ত্রী বা প্রতিমন্ত্রীর নেতৃত্বে পদকপ্রাপ্তদের মনোনয়নে ৯ সদস্যবিশিষ্ট প্রার্থী বাছাই কমিটি থাকবে। এই কমিটি প্রাপ্ত আবেদন মূল্যায়ন করে সর্বোচ্চ ১০ জনের নাম জাতীয় পুরস্কারসংক্রান্ত মন্ত্রিসভা কমিটির কাছে বিবেচনার জন্য সুপারিশ করবে। সেখান থেকে জাতীয় পুরস্কারসংক্রান্ত মন্ত্রিসভা কমিটির সুপারিশ ও প্রধানমন্ত্রীর অনুমোদনে পদক প্রদানের বিষয় চূড়ান্ত হবে।
পদকপ্রাপ্ত একেকজন নারী পাবেন ১৮ ক্যারেট মানের ৪০ গ্রাম সোনা দিয়ে তৈরি একটি পদক, পদকের একটি রেপ্লিকা, ৪ লাখ টাকার চেক ও সম্মাননা সনদ।
মামজবেরির উইলিয়াম

মামজবেরির উইলিয়াম (ইংরেজি: William of Malmesbury; ; ) ছিলেন দ্বাদশ শতাব্দীর প্রধান ইংরেজ ইতিহাসবিদ। বিডের পরে সর্বাপেক্ষা প্রতিভাবান ইংরেজ ইতিহাসবিদদের মধ্যে তিনি ছিলেন অন্যতম। আধুনিক ইতিহাসবিদ সি. ওয়ারেন হলিস্টার বলেন, তিনি ছিলেন "এক প্রভূত সহজাত গুণসম্পন্ন ঐতিহাসিক গবেষক ও আগ্রাসী পাঠক। ধ্রুপদি, প্যাট্রিস্টিক ও আদি মধ্যযুগীয় সাহিত্যে তাঁর বিশেষ জ্ঞান ছিল, সেই সঙ্গে নিজের সমসাময়িক লেখকদের লেখার সঙ্গে তিনি পরিচিত ছিলেন। নিঃসন্দেহে উইলিয়াম ছিলেন দ্বাদশ শতাব্দীর পশ্চিম ইউরোপের সর্বাপেক্ষা জ্ঞানী ব্যক্তি।"
উইলিয়ামের জন্ম ১০৯৫ বা ১০৯৬ খ্রিস্টাব্দে উইল্টশায়ারে। তাঁর বাবা ছিলেন নর্ম্যান ও মা ছিলেন ইংরেজ। তিনি তাঁর সমগ্র জীবন ইংল্যান্ডেই অতিবাহিত করেন। প্রাপ্তবয়স্ক জীবনে তিনি ছিলেন ইংল্যান্ডের উইল্টশায়ারের মামজবেরি অ্যাবির এক সন্ন্যাসী।
আন্ড্রেয়াস একবার্গ

লার্স ক্রিস্তিয়ানো আন্ড্রেয়াস একবার্গ (; জন্ম: ২ জানুয়ারি ১৯৮৫; আন্ড্রেয়াস একবার্গ নামে সুপরিচিত) হলেন একজন সুয়েডীয় পেশাদার ফুটবল রেফারি। একবার্গ বর্তমানে মালমোতে বসবাস করছেন। ২০১৩ সাল থেকে তিনি ফিফার পূর্ণ সময়ের আন্তর্জাতিক রেফারি হিসেবে কাজ করছেন। তিনি ২০০৪ সালে পেশাদার রেফারি এবং ২০০৯ সাল থেকে তিনি আলসভেনস্কানের রেফারি হিসেবে নিযুক্ত হয়েছেন। একবার্গ আলসভেনস্কানে ১৮৫টি ম্যাচ, সুপেরেত্তানে ৫৬টি ম্যাচ এবং ২০২১ সালের হিসাব অনুযায়ী ৭২টি আন্তর্জাতিক ম্যাচে রেফারির দায়িত্ব পালন করেছেন। একবার্গ মাত্র ১৩ বছর বয়সে তর্নসের ম্যাচগুলোতে রেফারি দায়িত্ব পালন করেছিলেন।
পালাউ হরাইজন

পালাউ হরাইজন একটি সংবাদপত্র, যার সদর দফতর পালাউয়ের করোরে। ১৯৮৯ সালে পালাউতে পত্রিকাটি চালু হয়েছিল এবং ২০০৮ সালে এর পাঠক হয় প্রায় ৮,০০০। সংবাদপত্রটি বৃহত্তর "মারিয়ানাস ভ্যারাইটি নিউজ ও ভিউজের" ভগিনী প্রকাশনা।
বিবিসি কিডস (অস্ট্রেলিয়ান টিভি চ্যানেল)

বিবিসি কিডস একটি অস্ট্রেলিয়ান পে টেলিভিশন চ্যানেল। চ্যানেলটির ৬ থেকে ১০ বছর বয়সী বাচ্চাদের জন্য কৌতুক, ডকুমেন্টারি, নাটক, বিনোদন এবং প্রকৃতি শো প্রচারিত করে যা যুক্তরাজ্যের সিবিবিসিতে প্রচারিত হয়েছিল। চ্যানেলটি বর্তমানে কেবল ফেচ টিভিতে সরবরাহ করা হয়েছে।
২০২১ সালে বিবিসি কিডস চ্যানেলটি সম্প্রচারন শুরু করে।
চ্যানেলটিতে সম্প্রচারিত অনুষ্ঠানসূমহ হলঃ
সমুদ্র সমতলের প্রেক্ষিতে উচ্চতা

সমুদ্র সমতলের প্রেক্ষিতে উচ্চতা বলতে বুঝায় পৃথিবী পৃষ্ঠস্থ বিভিন্ন ভূমি-বৈশিষ্ট্যগুলি সমুদ্র সমতলের তুলনায় কতটা উচ্চতায় বা গভীরে অবস্থিত। ইংরেজি "হাইপসোমেট্রি" (Hypsometry) শব্দটি এসেছে দুটি গ্রীক শব্দ ὕψος (hupsos) এবং μέτρον (metron) হতে, যাদের দ্বারা যথাক্রমে "উচ্চতা" এবং "পরিমাপ" বুঝানো হয়।
পৃথিবীতে, ভূপৃষ্ঠ থেকে উচ্চতা ধনাত্মক বা ঋণাত্মক (সমুদ্র পৃষ্ঠের নীচে) মানের হতে পারে। পাতলা মহাদেশীয় ভূত্বক এবং ঘন মহাসাগরীয় তলদেশের মধ্যকার ভূগাঠনিক ঘনত্বের পার্থক্যের কারণে এই বন্টনটি দ্বি-ধাত হিসাবে তাত্ত্বিক ভাবে বিবেচনা করা হয়। কিন্তু, বিপরীতে, এই সৌরজগতের অন্যান্য গ্রহে এই উচ্চতা কেবলমাত্র একমূখী; কেননা সেসব স্থানে মহাসাগরীয় তলদেশের কোনো অস্তিত্ব অদ্যাবধি পাওয়া যায়নি।
সমুদ্র সমতলের প্রেক্ষিতে উচ্চতা পরিমাপক বক্ররেখা হলো কোনো একটি ভৌগোলিক অঞ্চলের ভূপৃষ্ঠ থেকে উচ্চতা পরিমাপের জন্য অঙ্কিত একটি স্তম্ভলেখ বা যোজিত অপেক্ষক বিন্যাস। দুই বা ততোধিক স্থানের প্রাকৃতিক ভূদৃশ্যের ক্ষেত্রে সমুদ্র সমতলের প্রেক্ষিতে উচ্চতা পরিমাপক বক্ররেখাগুলির মধ্যকার পার্থক্য পরিলক্ষিত হতে পারে; এবং এরূপ হওয়ার কারণ হচ্ছে এসব প্রাকৃতিক ভূদৃশ্য গঠনকারী ভূতাত্ত্বিক প্রক্রিয়াগুলি বা উপাদানগুলো পৃথক ছিলো।
২০২১–২২ আফগানিস্তান ক্রিকেট দলের অস্ট্রেলিয়া সফর

আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য অস্ট্রেলিয়া সফর করে, যা নভেম্বর থেকে ডিসেম্বর ২০২১-এ অনুষ্ঠিত হয়।
খুলনা বিভাগের আলিয়া মাদ্রাসার তালিকা

আলিয়া মাদ্রাসা ভারতীয় উপমহাদেশের ইসলামী ও আধুনিক সমন্বয়ে শিক্ষা ব্যবস্থা। আলিয়া মাদ্রাসার শিক্ষা ব্যবস্থা ভারতীয় উপমহাদেশের সবচেয়ে প্রাচীন শিক্ষা পদ্ধতি। নিচে বাংলাদেশের খুলনা বিভাগের আলিয়া মাদ্রাসার তালিকা দেখুন।
কুষ্টিয়া জেলায় কামিল, ফাজিল, আলিম ও দাখিল মাদ্রাসা মিলিয়ে শতাধিক আলিয়া মাদ্রাসা রয়েছে।
খুলনা জেলার সদর বহু মাদ্রাসা রয়েছে।
রমনা ইউনিয়ন

৩ নং রমনা ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন। 
কুড়িগ্রাম সদর উপজেলার একটি ঐতিহ্যবাহী অঞ্চল হলো রমনা ইউনিয়ন ।কাল পরিক্রমায় আজ রমনা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
উপজেলা সদর থেকে যোগাযোগ মাধ্যম – অটো রিক্সা/রিক্সা।
কুড়িগ্রাম জেলার চিলমারী উপেজলার রমনা ইউনিয়নের অর্থনৌতিক অবস্থা খুব ভাল এখানে সব ধরনের ফসল জম্নে। যেমন রবি শস্য,খরিপ শস্য তার মধ্য সারা বছর মৌসুম অনুযায়ী সবজি পাওয়া যায়।
হাট/বাজার সংখ্যা -৪ টি। তন্মধ্যে-জোড়গাছ নতুন বাজার।
বিলবোর্ড (ম্যাগাজিন)

বিলবোর্ড একটি আমেরিকান সংগীত এবং বিনোদন ম্যাগাজিন, যা বিলবোর্ড-হলিউড রিপোর্টার মিডিয়া গ্রুপ, এমআরসি মিডিয়া এন্ড ইনফ, দ্বারা সাপ্তাহিকভাবে প্রকাশিত হয়। ম্যাগাজিনটি সংগীত শিল্পের সাথে সম্পর্কিত সংবাদ, ভিডিও, মতামত, পর্যালোচনা, ইভেন্ট এবং স্টাইল সম্পর্কে তথ্য সরবরাহ করে। এটি সর্বাধিক জনপ্রিয় গান এবং অ্যালবাম ট্রাক করে হট ১০০, "বিলবোর্ড" ২০০ এবং গ্লোবাল ২০০ সহ বিভিন্ন গানের চার্টের জন্যও পরিচিত। এটি বিভিন্ন ইভেন্ট হোস্ট করে, একটি প্রকাশনা সংস্থার মালিক, এবং বেশ কয়েকটি টিভি শোও পরিচালনা করে।
বিলবোর্ড ১৮৯৪ সালে উইলিয়াম ডোনাল্ডসন এবং জেমস হেনেনগান দ্বারা বাণিজ্যিক ভাবে বিল পোস্টার প্রকাশের জন্য প্রতিষ্ঠিত হয়। ১৯২৫ সালে ডোনাল্ডসন মারা যাওয়ার পর এটি ডোনাল্ডসন ও হেনেনগানের সন্তানদের মালিকানাধীন ছিলো। পরবর্তীতে ১৯৮৫ সালে বিভিন্ন বিনিয়োগকারীরা তা কিনে নেয়।
"বিলবোর্ডের" প্রথম সংখ্যাটি ওহাইওয়ের সিনসিনাটিতে উইলিয়াম ডোনাল্ডসন এবং জেমস হেনেনগান নভেম্বর ১, ১৮৯৪-এ প্রকাশ করেছিলেন। প্রাথমিকভাবে, এটি বিজ্ঞাপন এবং বিল পোস্টিং "শিল্পকে কভার করেছিল এবং এটি বিলবোর্ড বিজ্ঞাপন" হিসাবে পরিচিত ছিল। সেই সময়েবিভিন্নীন স্থানে স্থাপন করা বিলবোর্ড, পোস্টার এবং কাগ ছাপা র বিজ্ঞাপনগুইলি বিজ্ঞাপনের প্রাথমিক মাধ্যম ছিল। ডোনাল্ডসন সম্পাদকীয় এবং বিজ্ঞােন, হেনেনগান, যিনি হেনেনগান প্রিন্টিং কোংয়ের মালিক ছিলেন তিনি ম্যাগাজিনের উৎপাদন পরিচালনা করেছিলেন। প্রথম সংখ্যাগুলি কেবল আট পৃষ্ঠার দীর্ঘ ছিল। কাগজটিতে "দ্য বিল রুম গসিপ" এবংদ্যািয ইনডিফ্যাটিজেবএন্ড ট্রাডলেস ইন্ড্রাস্টি অফ দ্যা বিল পোস্টার্প" এর মতো কলাম ছিল। ১৬ 6 সালে কৃষি মেলার জন্য একটি বিভাগ প্রতিষ্ঠিত হয়েছিল। ১৮৯৭ সালে শিরোনাম "দ্যা বিলবোর্ডে" পরিবর্তন করা হয়েছিল
১৯০৭ সালে বিলবোর্ড মোশন পিকচার নিয়ে কাজ করা শুরু করে কিন্তু প্রতিদ্বন্দ্বী ভেরাইটির জন্য গানের উপর মনোনিবেশ করে বসে। ১৯২০ সালে এটি রেডিও সম্প্রচার স্টেশন তৈরি করে।
"বিলবোর্ড" তাদের ওয়েভ সাইটে বিভিন্ন বার্ষিক তালিকা প্রকাশ করার জন্য পরিচিত। যা মিউজিক শিল্পে সবচেয়ে প্রভাবশালী কর্তা, শিল্পী ও কোম্পানিকে তুলে ধরে। যেমনঃ
অফিসিয়াল ওয়েবসাইট
ক্যাথারিন ও’ব্রায়ান ও’কিফ

ক্যাথারিন ও’ব্রায়ান ও’কিফ (ইংরেজি: Katherine O'Brien O'Keeffe; জন্ম: ৩০ জুলাই, ১৯৪৮) হলেন একজন মার্কিন মধ্যযুগ-গবেষক। তিনি প্রাচীন ইংরেজি-বিশেষজ্ঞ। তাঁর রচনাকর্মের মূল উপজীব্য প্রাচীন ইংরেজি ও অ্যাংলো-লাতিন সাহিত্যে মৌখিক ও লিখিত প্রথা, পাণ্ডুলিপি সংস্কৃতি ইত্যাদি। তিনি ক্যালিফোর্নিয়া বিশ্ববিদ্যালয়, বার্কলের ইংরেজি সাহিত্যের প্রোফেস্র এমেরাইট
থানাহাট ইউনিয়ন

২ নং থানাহাট ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন।
কুড়িগ্রাম জেলা পরিষদ হতে দক্ষিণে ৩২ কিলোমিটার পাকা রাস্তা, ব্রহ্মপুত্র নদ বেষ্টিত চিলমার উপজেলার সদর ইউনিয়ন থানাহাট ইউনিয়ন। উপজেলার বালাবাড়ীহাট এলাকায় ইউনিয়ন পরিষদ ভবনটি অবস্থিত।
উত্তরে- রানীগঞ্জ ইউনিয়ন, পূর্বে- ব্রহ্মপুত্র নদ, পশ্চিমে- উলিপুর উপজেলার তবকপুর ইউনিয়ন এবং দক্ষিণে- রমনা মডেল ইউনিয়ন।
হাট/বাজার সংখ্যা -৩ টি। তন্মধ্যে-থানাহাট বাজার, বালাবাড়ীহাট বাজার, ঠগের হাট বাজার।
ইথিওপীয় বর্ষপঞ্জি

ইথিওপীয় বর্ষপঞ্জী ( Amharic ; "yä'Ityoṗṗya zëmän aḳoṭaṭär)" ইথিওপিয়া এবং ইরিত্রিয়াতে ব্যবহৃত প্রধান ক্যালেন্ডার যা ইথিওপীয় খ্রীস্টান্দের জন্য অর্থোডক্স তিওয়াহেদো গীর্জার ( ইথিওপীয় অর্থোডক্স তিওয়াহেদো চার্চ এবং ইরিত্রিয়ান অর্থোডক্স গির্জা) সম্পর্কিত হিসাবে কাজ করে। ইথিওপীয় ক্যালেন্ডারটি একটি সৌর ক্যালেন্ডার যার আলেকজান্দ্রিয়া এবং কপটিক অর্থোডক্স চার্চের কপটিক ক্যালেন্ডারের সাথে বেশি মিল রয়েছে।ইথিওপীয় ক্যালেন্ডারে বারো মাসের সমন্বয়ে ত্রিশ দিনের এবং পাঁচ বা ছয়টি ইপাগামোনাল দিন রয়েছে।
"এনকুটাটাশ" হ'ল ইথিওপীয় নববর্ষের আমহারিক ভাষার নাম যা ইথিওপিয়ার সরকারী ভাষা, যদিও গ্রিজে এ "রিস আউদ অমেট" ("প্রধান বার্ষিকী") বলা হয়, এই শব্দটি ইথিওপিয়ার এবং ইরিত্রিয়ান অর্থোডক্স তিভাহেদো গীর্জা দ্বারা পছন্দ করা হয়। এটি ইংরেজি ক্যালেন্ডার সেপ্টেম্বর ১১ এ পালিত হয়, শুধু লিপ বছরের আগের বছর বাদে, কেননা তখন সেপ্টেম্বর ১২ এ পালিত হয়।
এই তারিখগুলি কেবলমাত্র ১৯০০ সালের মার্চ থেকে ফেব্রুয়ারি ২১০০ অবধি কাজ করবে  কারণ ১৯০০ এবং ২১০০ গ্রেগরিয়ান(ইংরেজি) ক্যালেন্ডারে লিপ বছর নয়, কিন্তু ইথিওপীয় ক্যালেন্ডারে লিপ বছর।
চার্লস প্লামার

চার্লস প্লামার (ইংরেজি: Charles Plummer), এফবিএ (১৮৫১–১৯২৭) ছিলেন একজন ইংরেজ ইতিহাসবিদ। তিনি স্যার জন ফোর্টেস্কের "দ্য গভর্নেন্স অফ ইংল্যান্ড" সম্পাদনা এবং ‘বাস্টার্ড ফিউডালিজম’ শব্দটি প্রবর্তনের জন্য সমধিক পরিচিত। প্লামার বিডের রচনা এবং দুই খণ্ডে সম্পূর্ণ "ভাইটে স্যাংটোরাম হাইবারনি" (১৯১০) সহ অসংখ্য আইরিশ ও হাইবারনো-লাতিন গ্রন্থ সম্পাদনা করেন।
প্লামার জন আর্লের "টু অফ দ্য স্যাক্সন ক্রনিকলস প্যারালাল" (১৮৬৫) সম্পাদনা করেন এবং ১৮৯২ সালে টীকা, নির্ঘণ্ট ও শব্দকোষ সহ বইটির একটি সংশোধিত পাঠ প্রকাশ করেন। এই গ্রন্থে "অ্যাংলো-স্যাক্সন ক্রনিকল"-এর এ থেকে ই পর্যন্ত পাঠ সন্নিবেশিত হয়েছে।
১৯০১ সালে প্লামার ফোর্ড বক্তৃতা প্রদান করেন।
বিয়র্ন কইপার্স

বিয়র্ন কইপার্স (, ; জন্ম: ২৮ মার্চ ১৯৭৩) একজন ওলন্দাজ পেশাদার ফুটবল ফুটবল রেফারি। তিনি ২০০৬ সাল থেকে ফিফার তালিকাভুক্ত রেফারি এবং ২০০৯ সাল থেকে উয়েফার এলিট গ্রুপের রেফারি হিসেবে কাজ করছেন। তার স্বদেশী সান্ডার ভান রোকেল এবং এরউইন জেইনস্ট্র্রা ম্যাচ চলাকালীন তার সাথে সহকারী রেফারি হিসেবে কাজ করেন। একজন সুপারমার্কেটের মালিক কুইপার্স দুটি বিশ্বকাপ এবং তিনটি ইউরোপীয় চ্যাম্পিয়নশিপ টুর্নামেন্টে দায়িত্ব পালন করেছেন।
২০০২ সালের ২০শে সেপ্টেম্বর তারিখে, কইপার্স দ্বিতীয় বিভাগের টেলস্টার এবং মাস্ট্রিখটের মধ্যকার ঘরোয়া ফুটবলের একটি ম্যাচে রেফারি হিসেবে অভিষেক করেছেন। ঘরোয়া ফুটবলে, তিনি এরেস্টে ডিভিজি, কেএনভিবি কাপ এবং ইয়োহান ক্রুইফ শিল্ডসহ বেশ কয়েকটি গুরুত্বপূর্ণ ম্যাচের রেফারি হিসেবে দায়িত্ব পালন করেছেন।
কইপার্স ২০০৬ সালে ফিফা ব্যাজ পুরস্কার পেয়েছিলেন। পেশাদার ফুটবলে প্রাথমিক পর্যায়ে কইপার্স উয়েফা ইউরোপীয় অনূর্ধ্ব-১৭ চ্যাম্পিয়নশিপ এবং উয়েফা ইউরোপীয় অনূর্ধ্ব-২১ চ্যাম্পিয়নশিপের মতো জ্যেষ্ঠ স্তরের প্রতিযোগিতায় রেফারির দায়িত্ব পালন করেছিলেন। ২০০৯ সালের জুন মাসে, তিনি উয়েফা রেফারির এলিট গ্রুপে অন্তর্ভুক্ত হয়েছেন, যার ফলে তিনি ইউরোপীয় ফুটবলের সর্বোচ্চ স্তরের দায়িত্ব নেওয়ার যোগ্য হয়েছিলেন। কইপার্স উয়েফা ইউরোপা লিগ, উয়েফা চ্যাম্পিয়নস লিগ, ফিফা ক্লাব বিশ্বকাপ, ফিফা অনূর্ধ্ব-২০ বিশ্বকাপ, উয়েফা ইউরোপীয় চ্যাম্পিয়নশিপ, ফিফা কনফেডারেশন্স কাপ এবং ফিফা বিশ্বকাপসহ বেশ কয়েকটি বড় প্রতিযোগিতার ম্যাচের রেফারির দায়িত্ব পালন করেছেন।
উয়েফা ইউরো ২০১২ চলাকালীন, পোজনানের মিয়েজস্কি স্টেডিয়ামে তিনি প্রজাতন্ত্রী আয়ারল্যান্ড এবং ক্রোয়েশিয়ার মধ্যকার গ্রুপ সি-এর ম্যাচটি রেফারি করেছিলেন। অতঃপর তিনি দোনেৎস্কের ডনবাস এরিনায় স্বাগতিক ইউক্রেন এবং ফ্রান্সের মধ্যকার গ্রুপ ডি-এর ম্যাচের দায়িত্ব পালন করেছিলেন, যেখানে তাকে প্রবল বজ্রপাতের কারণে ম্যাচটি স্থগিত করার বিরল পদক্ষেপ নিতে হয়েছিল।
২০১৩ ফিফা কনফেডারেশন্স কাপে সালভাদোরের ইতাইপাভা এরিনা ফোন্তে নোভায় নাইজেরিয়া এবং উরুগুয়ের মধ্যে গ্রুপ বি-এর ম্যাচটি তিনি পরিচালনা করেছিলেন। অতঃপর কইপার্স ২০১৩ সালের ৩০শে জুন তারিখে রিউ দি জানেইরুওর মারাকানা স্টেডিয়ামে স্বাগতিক ব্রাজিল এবং স্পেনের মধ্যকার ২০১৩ ফিফা কনফেডারেশন কাপ ফাইনালে রেফারির দায়িত্ব পালন করেছিলেন।
উয়েফা ইউরো ২০১৬ চলাকালীন, তিনি সেন্ট-ডেনিসের স্তাদ দ্য ফ্রান্সে গ্রুপ সি-এর জার্মানি এবং পোল্যান্ডের মধ্যকার এবং বর্দোর নুভো স্তাদ দ্য বর্দোয় গ্রুপ ডি-এর ক্রোয়েশিয়া এবং স্পেনের ম্যাচের দায়িত্বে ছিলেন। এরপরে কইপার্সকে ২০১৬ সালের ৩রা জুলাই তারিখে সাঁ-দ্যনির স্তাদ দ্য ফ্রান্সে স্বাগতিক ফ্রান্স এবং আইসল্যান্ডের মধ্যকার কোয়ার্টার-ফাইনালের জন্য রেফারি হিসেবে নিয়োগ দেওয়া হয়েছিল। ২০২১ সালের ৮ই জুলাই তারিখে, উয়েফা ঘোষণা করেছিল যে কইপার্স ২০২১ সালের ১১ই জুলাই তারিখে ওয়েম্বলি স্টেডিয়ামে অনুষ্ঠিত ইতালি এবং ইংল্যান্ডের মধ্যকার উয়েফা ইউরো ২০২০-এর ফাইনালে রেফারির দায়িত্ব পালন করবেন।
ক্লাব
আন্তর্জাতিক
বিয়র্ন কইপার্স ১৯৭৩ সালের ২৮শে মার্চ তারিখে নেদারল্যান্ডসের ওলেনডাজালে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবাও অপেশাদার স্তরে একজন ফুটবল রেফারি ছিলেন। কইপার্স রাডবাউড বিশ্ববিদ্যালয় নেইমেখেনের ব্যবসা প্রশাসন বিভাগে অধ্যয়ন করেছেন। রেফারির পাশাপাশি তিনি তার নিজের শহর ওলেনডাজালে বেশ কয়েকটি সুপারমার্কেট এবং একটি হেয়ার স্টুডির মালিক।
গিয়েজ ভাষা

গিয়েজ ( ;, "") একটি প্রাচীন সেমিটিক ভাষা যা উত্তর ইথিওপিয়া এবং দক্ষিণ ইরিত্রিয়া অঞ্চলে আফ্রিকার হর্ন অঞ্চলে উদ্ভূত হয়েছিল । এটি একসময় আকসুম রাজত্ব এবং ইথিওপিয়ার রাজদরবারের সরকারি ভাষা ছিল, তবে আধুনিক যুগে এটি কেবলমাত্র কয়েকটি আঞ্চলিক খ্রিস্টান এবং ইহুদি সম্প্রদায় তাদের ধর্মীয় ভাষা হিসাবে ব্যবহার করে। 
আরবী-র মতো অন্যান্য সেমিটিক ভাষার মতো, অনেক শব্দের মূল তিনটি ব্যঞ্জনবর্ণ নিয়ে গঠিত হয়, শব্দের অর্থকে পরিবর্তন করা তাদের চারপাশে এবং স্বর পরিবর্তিত করে। এটি একবচন থেকে বহুবচন তৈরি করতে ব্যবহৃত হয়:
বুক অফ ইনোকের প্রথম বাক্য:
ቃለ፡ በረከት፡ ዘሄኖክ፡ ዘከመ፡ ባረከ፡ ኅሩያነ፡ ወጻድቃነ፡ እለ፡ ሀለዉ፡ ይኩኑ፡
በዕለተ፡ ምንዳቤ፡ ለአሰስሎ፡ ኵሉ፡ እኩያን፡ ወረሲዓን።
Ḳāla barakat za-Henok zakama bāraka ḫəruyāna waṣādəḳāna ʾəlla hallawu yəkunu
baʿəlata məndābe laʾasassəlo kʷəllu ʾəkuyān warasiʿān
অ-বিষমকামী

অ-বিষমকামী (non-heterosexual) বিপরীতকামী বা বিষমকামী নয়, এমন ধরনের যৌন অভিমুখিতা বা যৌন পরিচয় নির্দেশক শব্দ বা পরিভাষা। এই পরিভাষাটি "সমাজনির্ধারিত মান কী এবং কোনও বিশেষ দল সেই মান থেকে কীভাবে ভিন্ন, সেই ধারণাটিকে" সংজ্ঞায়িত করতে সাহায্য করে। "অ-বিষমকামী" পরিভাষাটি নারীবাদী ও সামাজিক লিঙ্গবিদ্যা ক্ষেত্রগুলিসহ সাধারণ উচ্চশিক্ষায়তনিক রচনাবলীতে ব্যবহার করা হয়, যেখানে এটি নির্বাচিত, নির্ধারিত বা অনুমানকৃত যৌন পরিচয়সমূহের মধ্যে পার্থক্য করতে সাহায্য করে।<ref name="Butch/femme: Inside"></ref> এই পরিভাষাটি "কুইয়ার" পরিভাষাটির সদৃশ হলেও এটির রাজনৈতিক গুরুত্ব কম এবং কেউ কেউ এটিকে অধিকতর নিরপেক্ষ বা বস্তুনিষ্ঠ মনে করেন; "কুইয়ার" কথাটি দিয়ে সাধারণত অ-বিষমকামিতার পাশাপাশি প্রত্যাশিত সামাজিক আচরণবিধি-বহির্ভূত কিছুকে বোঝানো হয়। কারও কারও মতে "অ-বিষমকামী" পরিভাষাটি বিতর্কিত ও মর্যাদাহানিকর বা নেতিবাচক, কেননা এটি "সমাজনির্ধারিত মান (social norm) হিসেবে অনুভূত বিপরীতকামিতার সাপেক্ষে মানুষকে শ্রেণীবদ্ধ করে, ফলে বিপরীতকামিতার সামাজিক মাননির্ধারকত্ব (heteronormativity) আরও জোরদার হয়।". এর বিপরীতে কেউ কেউ বলেন যে "অ-বিষমকামী" একমাত্র পরিভাষা যা গবেষণায় সুসামঞ্জস্য বজায় রাখতে পারে। আবার কারও কারও মতে এই পরিভাষাটি যৌন পরিচয় বিষয়ক ভাষার ক্ষেত্রে এক ধরনের দৈন্যের পরিচায়ক; যেমন এই পরিভাষাটি ব্যবহারের ফলে দ্বিলৈঙ্গিক নিশ্চিহ্নকরণ (bisexual erasure) শক্তিশালী হয়।
প্রোভিটামিন

প্রোভিটামিন হলো এমন একটি পদার্থ যা শরীরের মধ্যে ভিটামিনে রূপান্তরিত হতে পারে। অনেক সময় প্রিভিটামিন শব্দটি "প্রোভিটামিনের" একটি প্রতিশব্দ হিসেবে ব্যবহৃত হয়।
"প্রোভিটামিন" শব্দটি তখনই ব্যবহার করা হয় যখন ভিটামিনের ক্রিয়াকলাপের সাথে কোনও পদার্থের কর্মপদ্ধতির সাদৃশ্য পাওয়া যায়। উক্ত পদার্থটি স্বাভাবিক বিপাকীয় প্রক্রিয়া দ্বারা একটি সক্রিয় রূপে রূপান্তরিত হয়। প্রোভিটামিনের কিছু উদাহরণ হলো হল:
কণাদ ভট্টাচার্য

লেফটেনেন্ট কণাদ ভট্টাচার্য (মৃত্যু: ২১ মে ১৯৯৯) এসএম ছিলেন একজন ভারতীয় সেনা কর্মকর্তা। কার্গিল যুদ্ধে অসামান্য অবদানের জন্য তাঁকে মরণোত্তর সেনা পদক প্রদান করা হয়।
বারুয়াখালী ইউনিয়ন

বারুয়াখালী ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ৩৫টি<br>
মৌজার সংখ্যা: ৩০টি<br>
মোট জনসংখ্যা: ২০১১ সালের আদমশুমারী অনুযায়ী মোট জনসংখ্যা প্রায় ১৩,৫২০ জন।
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৭৫%।<br>
শিক্ষা প্রতিষ্ঠান:
উত্তর আলালপুর, উত্তর বারুয়াখালী, করপাড়া, কাঞ্চননগর, কান্দাবাড়িল্যা, কুমারবাড়িল্যা, চক বাড়িল্যা, ছত্রপুর, ছোট কাউনিয়াকান্দি, জাহানাবাদ, জৈনতপুর, ডাক্তারকান্দা, দক্ষিণ আলালপুর, দক্ষিণ বারুয়াখালী, দীর্ঘগ্রাম, নবগ্রাম, পৃথ্বিনোয়াদ্দা, বড় কাউনিয়াকান্দি, বড় দড়িকান্দি, বড় বাড়িল্যা, বাহেরচর, ব্রাহ্মণখালী, ভাঙ্গাপাড়া, ভেড়ামুড়িয়া, মাদলা, মুন্সিনগর, রতনপুর, রামনগর, শিয়ালজান।
বক্তারনগর জমিদার বাড়ি: ইছামতি নদীর তীরে একটি পরিত্যক্ত ভবন দেখতে পাবেন তবে কোন শিলালিপি না থাকায় এই ভবনটি সম্পর্কে বিস্তারিত জানা যায়নি। তবে, ভবনের স্থাপত্যশৈলী দেখে বোঝা যায় এটি ছিল একটি জমিদার বাড়ি। এই ভবনটির অভ্যন্তরে বেশকয়েকটি কক্ষ রয়েছে। জমিদারবাড়ির সামনের দিকটি এখনও মজবুত থাকলেও পেছনের দিকটি বেশ ক্ষতিগ্রস্ত হয়েছে।
ওয়েবসাইট
বাহ্রা ইউনিয়ন

বাহ্রা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ২০টি<br>
মৌজার সংখ্যা: ১৩টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৫,৩০৭জন ।
সাক্ষরতার হার: ৫৪.৪৫%।<br>
শিক্ষা প্রতিষ্ঠান:
আলগীচর, উত্তর চৌকিঘাটা, উরারচর, উলমান চান্দরা, কান্দামাত্রা, কাহুর, চকবাহ্রা, দক্ষিণ চৌকিঘাটা, নাওপাড়া, পূর্ব চকবাহ্রা, বলমন্তচর, বাগবাড়ী, বাহ্রা, বাহ্রা চরকান্দা, বাহ্রা পশ্চিমপাড়, বাহ্রা পূর্বপাড়, বাহ্রা রসুলপুর, মাইলাইল, মোল্লাকান্দা, শুভরিয়া, সোনারগাঁও। 
বর্তমান চেয়ারম্যান: ড. মোঃ সাফিল উদ্দিন মিয়া।<br>
প্রাক্তন চেয়ারম্যানগণের তালিকা:
ওয়েবসাইট
বান্দুরা ইউনিয়ন

বান্দুরা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ২১টি<br>
মৌজার সংখ্যা: ১৮টি<br>
মোট জনসংখ্যা: মোট জনসংখ্যা প্রায় ৩০, ৮৪৮ জন (পুরুষ- ১৫,৭৩৩, মহিলা- ১৫,১১৫) <br>
ভোটার সংখ্যা: ২১,২৮০ জন (পুরুষ- ১০,১৪০ জন, মহিলা- ১১,১৪০ জন)।
সাক্ষরতার হার: ৭৭%।<br>
শিক্ষা প্রতিষ্ঠান:
আহ্লাদিপুর, ইমামনগর, কাঠালীঘাটা ও বাওয়ালী বাড়ি, চাম্পানগর, নতুন বান্দুরা, নয়ানগর, নূরনগর, পুরাতন বান্দুরা , বারদুয়ারী, মহববতপুর, মাঝিরকান্দা, মীরেরডাঙ্গী, মৃধারকান্দা, মোলাশীকান্দা, মৌলভীডাঙ্গী, সাদাপুর, সৈয়দপুর, হযরতপুর, হাসনাবাদ, হাড়িকান্দা। 
হাসনাবাদ জপমালা রাণীর গীর্জা: ১৭৭০ খ্রিষ্টাব্দের দিকে ফাদার রাফায়েল গমেজ নামক একজন ধর্মযাজক ধর্ম প্রচারের উদ্দেশ্যে এই অঞ্চলে আগমন করেন। ১৭৭৪ খ্রিষ্টাব্দে হাসনাবাদ ধর্মপল্লী প্রতিষ্ঠিত হয়। ১৭৭৭ খ্রিষ্টব্দে পর্তুগীজ আমলে জপমালা রাণীর নামে প্রথম গীর্জার ঘরটি নির্মিত হয়। যার বেদীর অংশটুকু ছিল পাকা এবং বাকী অংশ কাঁচা। এর চাল শন ও হোগলার ছাউনি এবং বেড়া ছিল বাাঁশের। পরবর্তী সময়ে ১৮৮৮ খ্রিষ্টাব্দে ফাদার ব্রিটোর সময়ে বর্তমান পাকা গীর্জাটি নির্মিত হয়।
বর্তমান চেয়ারম্যান: হুমায়ুন কবির <br>
প্রাক্তন চেয়ারম্যানগণের তালিকা:
হুমায়ুন কবির ২০২১- চলমান 
ওয়েবসাইট
যন্ত্রাইল ইউনিয়ন

যন্ত্রাইল ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ১৬টি<br>
মৌজার সংখ্যা: ০৮টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩৬,৫৬৮ জন।
সাক্ষরতার হার: ২০০১ সালের শিক্ষা জরিপ অনুযায়ী সাক্ষরতার হার ৫৭%।<br>
শিক্ষা প্রতিষ্ঠান:
আজিজপুর, কিরঞ্জি, গোবিন্দপুর, চন্দ্রখোলা, চরখলসি, জালালচর, দেবুখালি, নলগোড়া, বড় নবগ্রাম, বালিডিয়র, ভাওলিয়া, ভুরাখালি, ময়মন্দি, যন্ত্রাইল, হরিশকুল উত্তর, হরিশকুল দক্ষিণ।
বর্তমান চেয়ারম্যান: মনিরুজ্জামান তুহিন।<br>
প্রাক্তন চেয়ারম্যানগণের তালিকা:
বাবু নন্দলাল সিং (২০১১-২০২২)
মনিরুজ্জামান তুহিন (২০২২-বর্তমান)
ওয়েবসাইট
শিকারীপাড়া ইউনিয়ন

শিকারীপাড়া ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ২৫টি<br>
মৌজার সংখ্যা: ১৭টি<br>
মোট জনসংখ্যা: প্রায় ১৯,৯৫২ জন<br>
ভোটার সংখ্যা: ১৪,৪৪৫ জন।
সাক্ষরতার হার: ৪৬.৮৯%।<br>
শিক্ষা প্রতিষ্ঠান:
আনন্দ নগর, কন্ডপপুর, গঙ্গাদিয়া, গরিবপুর, চরবাগুরী, দাউদপুর, নট্টি, নরসিংহপুর, নয়াডাঙ্গী, নারায়নপুর, নূরপুর, পাঞ্জিপহুরী, বক্তারনগর, বিষমপুর, ভদ্রকান্দা, মনিকান্দা, মহেষপুর, লস্করকান্দা, শিকারীপাড়া, শিবপুর, শেখর নগর, শেরপুর, সুজাপুর, সোনাতলা, হাগ্রাদী।
বর্তমান চেয়ারম্যান: আলীমোর রহমান খান পিয়ারা।<br>
প্রাক্তন চেয়ারম্যানগণের তালিকা:
ওয়েবসাইট
শোল্লা ইউনিয়ন

শোল্লা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ৩০টি<br>
মৌজার সংখ্যা: ১৩টি<br>
মোট জনসংখ্যা: প্রায় ৩৮,০০৭ জন।
সাক্ষরতার হার: ২০০১ এর জরিপ অনুযায়ী সাক্ষরতার হার ৪৬%।<br>
শিক্ষা প্রতিষ্ঠান:
ব্রজ নিকেতন (জজ বাড়ি):
বর্তমান চেয়ারম্যান: মিজানুর রহমান ভূঁইয়া কিসমত ।<br>
প্রাক্তন চেয়ারম্যানগণের তালিকা:
আইকবাড়ী, আওনা, আজগড়া, আবদানী, উত্তর বালুখন্ড, উলাইল, কাতিকপুর, কোন্ডা, কুমল্লী, খতিয়া, চকআওনা, চকসিংহড়া, চকোরিয়া, ঝনঝনিয়া, দওখন্ড, দক্ষিণ-পূর্ব সিংহড়া, দক্ষিণ বালুখন্ড, দুধঘাটা, নয়াহাটী, পাতিলঝাপ, পারাশুরা, বোয়ালী, মদনমোহনপুর, মহিষদিয়া, শোলানগর, শোল্লা, সিংজোর, সিংহড়া, সুলতানপুর, হায়াতকান্দা।
ওয়েবসাইট
কাঁচপুর ইউনিয়ন

কাঁচপুর ইউনিয়ন বাংলাদেশের ঢাকা বিভাগের নারায়ণগঞ্জ জেলার সোনারগাঁও উপজেলার অন্তর্গত একটি ইউনিয়ন।
গ্রামের সংখ্যা: ৩১টি<br>
মৌজার সংখ্যা: ০৮টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৬০,৪৩৪ জন (পুরুষ- ৩১,২২৮ জন, মহিলা- ২৯,৫০৬ জন)<br>
ভোটার সংখ্যা: ৪৭,৭৪৪ জন (পুরুষ- ৩১,৭৫২ জন এবং মহিলা- ১৫,৮৯২ জন)।
বর্তমান চেয়ারম্যান: মোঃ মোশাররফ হোসেন।<br>
প্রাক্তন চেয়ারম্যানগণের তালিকা:
ওয়েবসাইট